《赵尧生招集法源寺》
清代·郑孝胥

相从追馀春，别近愿数见。复此双栝下，谈谐接诸彦。

与君知渐双，片语辄称善。未来孰能料，拭眼待千变。

吾谋适不用，坚壁勿浪战。酒行言又发，何异弦上箭。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。